text: Verdens bedste bowler vandt igen
  14 maj 2014 kl. 16.30
  Supertalentet i bowling,Thomas Larsen fra Bowlingklubben Trekanten/KIF, har netop vundet en stor turnering i Istanbul.
  I marts blev han udnævnt til verdens bedste bowler. 
  Og nu har Thomas Larsen fra Bowlingklubben Trekanten/ KIF netop vundet Europa Tour-stævnet Istanbul Open ? et af de største stævner på Europa Touren. Dermed udbyggede han sin førsteplads på Europa-ranglisten.
  - Det er en helt fantastisk følelse at udnytte de chancer, jeg fik og gøre arbejdet færdigt, siger den 27-årige Kolding-spiller.
  Istanbul Open var Thomas Larsens 4. sejr på Europa Touren og den 3. store internationale titel indenfor 6 måneder. 
  I december vandt han i Abu Dhabi og i marts i Kuwait ? begge turneringer var på PBA-Verdenstour.
  